Document ID: 32011R0122
Publication Date: 2011-02-11

Title and Content:
UREDBA KOMISIJE (EU) št. 122/2011
z dne 11. februarja 2011
o določitvi odtegnitvene in prodajne cene Unije za ribiške proizvode iz Priloge I k Uredbi Sveta (ES) št. 104/2000 za ribolovno leto 2011
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 20(3) in člena 22 Uredbe,
ob upoštevanju naslednjega:
(1)
V Uredbi (ES) št. 104/2000 je določeno, da se odtegnitvene in prodajne cene Unije za vsakega od proizvodov iz Priloge I k Uredbi določijo glede na svežost, velikost ali težo in predstavitev proizvoda tako, da se faktor pretvorbe za zadevno kategorijo proizvoda uporabi za znesek, ki ne presega 90 % ustrezne priporočene cene.
(2)
Odtegnitvene cene se sme na mestih iztovarjanja, ki so zelo oddaljena od glavnih porabniških centrov v Uniji, pomnožiti z utežnimi faktorji. Priporočene cene za ribolovno leto 2011 so bile za vse zadevne proizvode določene z Uredbo Sveta (EU) št. 1258/2010 (2).
(3)
Da v letu 2011 ne bi ovirali delovanja intervencijskega sistema, je treba to uredbo uporabljati retroaktivno od 1. januarja 2011.
(4)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Faktorji pretvorbe, uporabljeni za izračun odtegnitvenih in prodajnih cen Unije v skladu s členoma 20 in 22 Uredbe (ES) št. 104/2000 za ribolovno leto 2011 za proizvode iz Priloge I k navedeni uredbi, so določeni v Prilogi I k tej uredbi.
Člen 2
Odtegnitvene in prodajne cene Unije, ki se uporabljajo v ribolovnem letu 2011, in proizvodi, na katere se nanašajo, so določeni v Prilogi II.
Člen 3
Odtegnitvene cene, ki se za ribolovno leto 2011 uporabljajo na mestih iztovarjanja, ki so zelo oddaljena od glavnih porabniških centrov v Uniji, utežni faktorji, ki se uporabljajo za izračun teh cen, in proizvodi, na katere se te cene nanašajo, so določeni v Prilogi III.
Člen 4
Ta uredba začne veljati dan po objavi v Uradnem listu Evropske unije.
Uporablja se od 1. januarja 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2011

Classification:
Level 1 Topics: 100148
100156
Level 2 Topics: 100207
100252
Level 3 Topics: 2489
2639
2656
3544
2476
All Topics: 1025
2437
2455
2638
2649